stanford-oval/wikipedia huggingface dataset:
ดาจิม
ประวัติ > 2555-ปัจจุบัน

ดาจิมเงียบหายไปหลายปี ก็ได้เข้าสังกัดค่าย Masscotte Entertainment และออกซิงเกิลใหม่ชื่อ เป๊ะเว่อร์ ในปี 2555 เพื่อที่จะแสดงให้แฟนเพลงเห็นว่าตนยังทำเพลงอยู่ แต่ไม่ประสบความสำเร็จเท่าที่ควร เนื่องจากเพลงแร็พในไทยเริ่มได้รับความนิยมน้อยลง[ใคร?] ปัจจุบันดาจิมไม่ปรากฏตัวให้สาธารณชนพบเห็นบ่อยนัก แต่ล่าสุดในปี 2558 ดาจิมได้ออกซิงเกิ้ลอีกเพลงหนึ่งชื่อว่า Taxi BKK แต่ออกโดยไม่มีสังกัด ปัจจุบันดาจิมไม่ได้ทำอัลบั้มแล้ว เนื่องจากถึงจุดอิ่มตัว โดยมักจะไปร่วมร้องกับศิลปินอื่นๆ หรือคอนเสิร์ตตามที่ต่างๆ
เมื่อวันที่ 30 มิถุนายน พ.ศ. 2560 ดาจิมได้ปรากฏเป็นข่าวอีกครั้งหลังจากที่มีคลิปๆหนึ่งในสื่อโซเชียลมีเดียซึ่งมีตนอยู่ในคลิป โดยเป็นเหตุการณ์ที่ตนเรียกรถแท็กซี่แล้วรถไม่จอดรับ ทั้งที่รถแท็กซี่ที่ตนเรียกทุกคันก็ว่าง แต่ส่วนตัวก็ไม่ได้ติดใจแต่อย่างใด
ผลงาน > สตูดิโออัลบั้ม

ตัวหนา หมายถึงเพลงที่ได้รับความนิยมในอัลบั้มนั้น
| ข้อมูล | ชื่อเพลง |
| --- | --- |
Hip Hop Underworld Format: เทป, ซีดี  Released: 12 มิถุนายน พ.ศ. 2543  Label: เอ็นวายยูคลับ:  Rap  ครั้งเดียว  โยกย้าย  กระสือ (Under Fuckin World Mix)  รุ่นใหญ่  มันจะแตกแล้ว!!!  มันอยู่ใต้พรม  มนุษย์ต่างดาว  กุมารทอง  มาแล้ว  ชวนเธอ
Hip Hop Above The Law  Format: เทป, ซีดี  Released: 5 กรกฎาคม พ.ศ. 2544  Label: เอ็นวายยูคลับ:  Intro  N.Y.U.  ห.ว.ย.  สารเลว  สลึง Vs. สลวย  ผีกะจู๋  เสือกทำไม  ผีสิง  จุดยืน  อย่าให้กูเจอ  กระทวย  ถนน  Thailand  มันอยู่ใต้พรม (Hardcore Version)  หยิ่งดีนัก (Bonus Tracks)
แร็พไทย Format: เทป, ซีดี  Released: 19 มีนาคม พ.ศ. 2545  Label: จีนี่ เรคคอร์ด:  ดาจิมแร็พไทย  ปิดได้ไหม  เหนียวแน่นหนึบ  Happy Birthday  ธรรมดา (feat. Budokan)  H.I.P.H.O.P  โยกย้าย (2002 Version)  ซะงั้นน่ะ  เด็กดี  ระเบิดกระจุยกระจาย
Twilight Zone Format: เทป, ซีดี  Released: 21 มกราคม พ.ศ. 2546  Label: จีนี่ เรคคอร์ด:  ดาจิม มาแล้ว  ปากดี  โรคบิด  พี่ครับช่วยที  704  คนกำลังจะตาย  บอล  ลองมั๊ย  ใหญ่  มา RAP กันซิ
กิ๊กทั่วไทย Format: เทป, ซีดี  Released: 9 สิงหาคม พ.ศ. 2548  Label: จีนี่ เรคคอร์ด:  Intro  Hip Hop เว้ย!!!  กิ๊กทั่วไทย  มาเร็วมาฟัง  ขี้ฟัน (Skit)  อ่ะแน่นอน  ยังไม่กลับ (2005 Club Mix)  โธ่เอ๊ย  เปิดหีบแล้วรีบปิด  ไม่ว่า (Skit)  แน่จริงก็กลับมาใหม่  เรื่องใหญ่  พยัญชนะไทย  Outro
Independence Day Format:  ซีดี  Released: 15 พฤศจิกายน พ.ศ. 2552  Label: เอ็นวายยูคลับ:  กลับมา Flow  Independence Day (feat. Cruel Pistol, PsyCho)  Dance  ในคืนนี้  คนไทยเว้ย  ปล้นธนาคาร  N.Y.U Part 2  ตุ๊ดรึเปล่าว้า  รั่ว  พวกกูกำลังมา  ฟังนะฟัง  ขอดูหน่อย  พี่ไม่เพี้ยว  ยังเดินอยู่ตรงนี้  Oh Yeah
ผลงาน > ซิงเกิ้ล

เป๊ะเวอร์ (2555)  ค่าย Masscotte Entertainment
กินเหล้ามันขมกินนมดีกว่า (2556) ค่าย Masscotte Entertainment
Taxi BKK (2558) เป็นเพลงแรกที่ทำโดยไม่มีสังกัด
DAJIM DAJAZZ (รายการ: Show Me The Money Thailand) (หมายเหตุ: ร้องร่วมกับ แจ๊ส ชวนชื่น)(16 มีนาคม 2561)
ผลงาน > ผลงานเพลงรับเชิญ

มนุษย์ป้า - MonkeyFLOW
แดกเหล้า  (ALCOHOL) - B-King
กู้ส้วม (ประกอบภาพยนตร์ โกยเถอะเกย์ ร้องร่วมกับ เสนาหอย และ บุดด้า เบลส)
ป้ากะปู่ กู้อีจู้ (ประกอบภาพยนตร์ แฟนฉัน)
อย่ามายุ่งกับกู๋ - Joyboy
TOGETHER (รายการ: Show Me The Money Thailand) (หมายเหตุ:รวมศิลปิน Buddha Bless, Dajim, Jazz SPKK, POK Mindset, MVL, SD Thaitanium, BOTCASH) (19 มีนาคม 2561)
ดาจิม ในงาน MTV Street Fest
ทฤษฎี ณ พัทลุง

| ทฤษฎี ณ พัทลุง |
| --- | --- |

เกิด: 9 มีนาคม พ.ศ. 2529 (38 ปี) ไทย
สัญชาติ: ไทย
อาชีพ: วาทยกร นักประพันธ์ดนตรี
ทฤษฎี ณ พัทลุง ชื่อเล่น พิซซ่า เกิด 9 มีนาคม พ.ศ. 2529 เป็นนักประพันธ์ดนตรี และวาทยกรที่ได้รับการยอมรับในประเทศไทยที่และมีชื่อเสียงในระดับโลก[ต้องการอ้างอิง] ปัจจุบันทำงานเป็นผู้ช่วยผู้อำนวยเพลงของวงบางกอกโอเปร่า นับเป็นคนไทยคนแรกที่บรรเลงผลงานของบาคได้ครบถ้วน[ต้องการอ้างอิง] Goldberg Variations ปัจจุบันได้ก่อตั้งวง Bangkok Baroque Ensemble นับเป็นนักดนตรีกลุ่มแรกในภูมิภาคนี้[ไหน?] ที่มีความเชี่ยวชาญดนตรีสไตล์บาโรกเป็นอย่างดี[ต้องการอ้างอิง] เป็นการผสม
ความสามารถทางด้านดนตรี

ทฤษฎีมีโอกาสประพันธ์เพลง Eternity (นิรันดร์) คีตาลัยถวายแด่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งเพลงดังกล่าวได้นำไปบรรเลงในงานพระราชพิธีพระราชทานเพลิงพระศพ ณ ท้องสนามหลวง และถูกบันทึกลงแผ่นซีดีในชุด "ประโคมเพลง ประเลงถวาย" เพื่อเป็นของที่ระลึกสำหรับผู้มาร่วมในพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่จัดขึ้น ณ เรือนจุฬานฤมิต จุฬาลงกรณ์มหาวิทยาลัย และเมื่อสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงเจริญพระชนมายุ 7 รอบ ทฤษฎีได้ประพันธ์เพลง "พระหน่อนาถ" เฉลิมพระขวัญ โดยนำบทกล่อมในพระบาทสมเด็จพระมงกุฎเกล้าเจ้าอยู่หัวมาบรรจุทำนองสากล ออกอากาศทางช่องโมเดิร์นไนน์ทีวี
ในฐานะผู้อำนวยเพลง ทฤษฎีได้ก้าวไปขั้นสูงสุดคือการอำนวยเพลงที่ Concertgebouw ประเทศเนเธอร์แลนด์ ซึ่งเป็นหนึ่งในหอแสดงดนตรีที่สำคัญที่สุดในโลก[ต้องการอ้างอิง] ที่ศิลปินอมตะ เช่น Gustav mahler และ Richard Strauss ได้อำนวยเพลง และจัดเป็นคนไทยคนแรกและคนเดียวที่ได้รับเกียรตินี้[ต้องการอ้างอิง] ช่วงปี พ.ศ. 2552-2554 ทฤษฎีได้รับเชิญจาก Nationale Reisopera (Dutch National Touring Opera) ไปอำนวยเพลงในมหาอุปรากรของ Rossini เรื่อง La Cenerentola (ซินเดอเรลลา) ใน 12 เมืองทั่วประเทศเนเธอร์แลนด์ และยังได้รับเชิญกลับไปอำนวยเพลงในเทศกาล Rossini Opera Festival ณ เมือง Pesaro ประเทศอิตาลีในปี 2552 และ 2553 จึงถือเป็นวาทยกรรับเชิญที่อายุน้อยที่สุดในเทศกาลเป็นเวลา 2 ปีซ้อน[ต้องการอ้างอิง] นอกจากนี้ เขาได้มีโอกาสให้อำนวยการเพลงให้กับวงออเคสตราอีกหลายวง เช่น yal Scottish Nation Orchestra, Orchestra Sanfonica Nazionale della RAI (วงออเคสตร้าแห่งชาติอิตาลี)
ผลงานด้านการอำนวยเพลงของทฤษฎียังได้รับชื่นชมจากนักวิจารณ์ที่ได้เห็นผลงานการอำนวยเพลงของเขาในการแสดงชุด The Magic Flute ของ Mozart เมื่อปี พ.ศ. 2549 ณ ศูนย์วัฒนธรรมแห่งประเทศไทย โดยได้เขียนลงในนิตยสารโอเปร่า (OPERA) แห่งกรุงลอนดอน ประเทศอังกฤษ ตอนหนึ่งว่า "หากคำว่า “อัจฉริยะ” ยังเหลือความหมายใด ๆ อยู่ในโลกที่เต็มไปด้วยคำกล่าวอ้างเกินจริงนี้ “ทฤษฎี”  นับเป็นตัวอย่างที่แท้จริงแห่งยุคปัจจุบัน”
ผลงาน

2548 -  Symphony No. 2 (Gli Scherzi) นำออกแสดงครั้งแรกในปี พ.ศ. 2548 โดยวงดนตรี Siam Philharmonic Orchestra (วงดุริยางค์สยามฟิลฮาร์โมนิก)
2549 - The Magic Flute
2551 - Eternity - แต่งขึ้นเพื่อถวายแด่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และเพลงดังกล่าวถูกนำไปบันทึกเสียงในชุด "ประโคมเพลง ประเลงถวาย" เพื่อเป็นของที่ระลึก และบรรเลงในงานพระราชพิธีพระราชทานเพลิงพระศพ ณ ท้องสนามหลวง
2552 - พระหน่อนาถ - เมื่อ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงเจริญพระชนมายุ 7 รอบ ทฤษฎี ได้อัญเชิญบทกล่อมซึ่ง ซึ่งพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์ขึ้นเพื่อเตรียมการไว้สำหรับการสมโภชรับพระหน่อ หรือ พระราชโอรส ที่ใกล้ประสูติ มาแต่งเป็นเพลง โดยประพันธ์ทำนอง ซึ่งมีการผสมผสานระหว่างดนตรีไทยและสากล ขึ้นมา และร่วมกับคณะทำงาน อัญเชิญวรรคแรกของบทกล่อม มาตั้งเป็นชื่อเพลงว่า “พระหน่อนาถ”
2554 - Mae Naak - ที่กรุงลอนดอน
แหล่งข้อมูลอื่น

ทฤษฎี ณ พัทลุง โน้ตตัวแรกเปลี่ยนชีวิต เก็บถาวร 2011-08-25 ที่ เวย์แบ็กแมชชีน
วิทยาลัยป้องกันราชอาณาจักร

| --- | --- |
National Defence College
สัญลักษณ์ วปอ.
ชื่อย่อ: วปอ. / NDC
ประเภท: สถาบันการศึกษาทางทหาร
สถาปนา: 2 กุมภาพันธ์ พ.ศ. 2498; 69 ปีก่อน (2498-02-02)
สังกัดการศึกษา: สถาบันวิชาการป้องกันประเทศ กองบัญชาการกองทัพไทย
ผู้อำนวยการ: พลโท ทักษิณ สิริสิงห
ที่ตั้ง: เลขที่ 64 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร 10400
เว็บไซต์: www.thaindc.org
วิทยาลัยป้องกันราชอาณาจักร หรือ วปอ. เป็นสถาบันการศึกษาชั้นสูงของประเทศ ขึ้นตรงกับสถาบันวิชาการป้องกันประเทศ กองบัญชาการกองทัพไทย กระทรวงกลาโหม มีหน้าที่จัดการศึกษาหลักสูตรเกี่ยวกับความมั่นคงแห่งชาติและการป้องกันราชอาณาจักร ให้แก่ข้าราชการชั้นผู้ใหญ่ทั้งฝ่ายทหารและพลเรือน พนักงานองค์การของรัฐ รัฐวิสาหกิจ รวมทั้งเอกชน โดยฝึกปฏิบัติการวางแผนและนโยบายระดับชาติ การพัฒนายุทธศาสตร์ชาติ
ปัจจุบัน (1 ตุลาคม พ.ศ. 2567) พลโท ทักษิณ สิริสิงห เป็นผู้อำนวยการ มี พลตรี อรรคเดช ประทีปอุษานนท์ เป็น รองผู้อำนวยการ
ประวัติ

วิทยาลัยป้องกันราชอาณาจักร ก่อตั้งเมื่อวันที่ 2 กุมภาพันธ์ พ.ศ. 2498 โดยจอมพล แปลก พิบูลสงคราม โดยเปิดการศึกษาเฉพาะผู้บริหารชั้นสูงของฝ่ายทหารและพลเรือนเท่านั้น
ต่อมาในปี พ.ศ. 2532 จึงเปิดหลักสูตรการป้องกันราชอาณาจักรภาครัฐร่วมเอกชน หรือ ปรอ. ขึ้นมาอีกหลักสูตรหนึ่ง เพื่อให้นักธุรกิจระดับเจ้าของกิจการหรือผู้บริหารได้เข้ารับการศึกษาร่วมกับผู้บริหารระดับสูงของภาครัฐ ในปี พ.ศ. 2546 เปิด หลักสูตรการป้องกันราชอาณาจักรภาครัฐ เอกชน และการเมือง หรือ วปม. โดยรับนักการเมืองเพิ่มเข้ามา ปัจจุบันหลักสูตร วปม. ไม่เปิดการศึกษา คงเหลือแต่หลักสูตร วปอ. และ ปรอ. นักศึกษา วปอ. เป็นผู้บริหารระดับสูง โดยมีข้อกำหนดของผู้ที่จะได้รับการพิจารณาให้เข้าศึกษานี้ว่า
ถ้าเป็นข้าราชการพลเรือน ต้องเป็นระดับอำนวยการระดับสูง หรือเทียบเท่า ขึ้นไป
ถ้าเป็นข้าราชการทหาร ต้องมีชั้นยศระดับพันเอก, นาวาเอก, นาวาอากาศเอก รับเงินเดือนอัตราพันเอก (พิเศษ), นาวาเอก (พิเศษ), นาวาอากาศเอก (พิเศษ) ขึ้นไป
ถ้าเป็นข้าราชการตำรวจ ต้องมีชั้นยศระดับพันตำรวจเอก รับเงินเดือนอัตราพันตำรวจเอก (พิเศษ) ขึ้นไป
เข็มรัฎฐาภิรักษ์

เข็มรัฎฐาภิรักษ์ เป็นเครื่องหมายวิทยฐานะ สำหรับผู้สำเร็จการศึกษาจากวิทยาลัยป้องกันราชอาณาจักร เริ่มใช้ตั้งแต่การศึกษารุ่นแรก (ประจำปี พ.ศ. 2498 – 2499) เป็นต้นมาจนถึงปัจจุบัน โดยความหมายของสัญลักษณ์ต่าง ๆ ที่ใช้ประกอบเป็นเข็มรัฎฐาภิรักษ์มีดังนี้
รูปทรงของเข็มที่เป็นรูปโล่ หมายถึง สิ่งที่ใช้ป้องกันภัยและอันตรายเมื่อนำมาใช้ร่วมกับภาพธงชาติ จึงมีความหมายถึงการป้องกันประเทศชาติให้อยู่รอดปลอดภัย
แถบธงชาติไทย หมายถึง ราชอาณาจักรไทย
สีฟ้าอ่อน ซึ่งเป็นสีของพื้นโล่ หมายถึง สถาบันการศึกษาชั้นสูงของประเทศเป็นสีท้องฟ้าอันเป็นสิ่งที่สูงส่ง
พระมหามงกุฎพร้อมรัศมี หมายถึง สถาบันพระมหากษัตริย์
อุณาโลม หมายถึง ศาสนาประจำชาติ เนื่องจากเป็นเครื่องหมายที่ใช้ในพิธีทางศาสนาโดยทั่วไป
จักร หมายถึง กองทัพบก
สมอเรือ หมายถึง กองทัพเรือ
ปีกนก หมายถึง กองทัพอากาศ
ราชสีห์และคชสีห์ หมายถึง กระทรวง ทบวงต่าง ๆ เนื่องจากเป็นส่วนหนึ่งของ ตราประจำตำแหน่งนายกรัฐมนตรีและสำนักนายกรัฐมนตรี
ดาวห้าแฉกสีทอง หมายถึง การผนึกกำลังทั้ง 5 ฝ่าย ได้แก่ ทหารบก ทหารเรือ ทหารอากาศ ตำรวจ พลเรือน ให้เป็นหนึ่งเดียว
ช่อชัยพฤกษ์ หมายถึง ชัยชนะอันเกิดจากความสามัคคี ความพร้อมเพรียงกันของบุคคลทุกฝ่ายในชาติ
การวิพากษ์วิจารณ์

ผลงานวิจัย “เครือข่ายผู้บริหารระดับสูงผ่านเครือข่ายทางการศึกษา”  ของนวลน้อย ตรีรัตน์ ใน พ.ศ. 2555 รายงานว่าหลักสูตร วปอ. และหลักสูตรอื่นที่คล้ายกันเป็นที่แบ่งอำนาจระหว่างชนชั้นนำภายใต้ความสัมพันธ์แบบ “พรรคพวกเพื่อนฝูง”  และเป็นช่องทางลัดให้คนกลุ่มใหม่เข้ามาเป็นส่วนหนึ่งของชนชั้นนำ
แหล่งข้อมูลอื่น

เว็บไซต์วิทยาลัยป้องกันราชอาณาจักร
แผนที่และภาพถ่ายทางอากาศของ วิทยาลัยป้องกันราชอาณาจักร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′47″N 100°33′26″E﻿ / ﻿13.779832°N 100.557165°E﻿ / 13.779832; 100.557165
เข็ม วปอ.
เทศบาลเมืองบ้านโป่ง

บทความนี้เกี่ยวกับเทศบาลเมือง สำหรับอำเภอ ดูที่ อำเภอบ้านโป่ง
| เทศบาลเมืองบ้านโป่ง |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Ban Pong
สำนักงานเทศบาลเมืองบ้านโป่ง
   ตรา
ทม.บ้านโป่งที่ตั้งของเทศบาลเมืองบ้านโป่ง
พิกัด: 13°49′01″N 99°52′58″E﻿ / ﻿13.81694°N 99.88278°E﻿ / 13.81694; 99.88278
ประเทศ:  ไทย
จังหวัด: ราชบุรี
อำเภอ: บ้านโป่ง
การปกครอง
 • นายกเทศมนตรี: กฤษฎา ประดิษฐ์กุล
พื้นที่
 • ทั้งหมด: 2.91 ตร.กม. (1.12 ตร.ไมล์)
ประชากร (2561)
 • ทั้งหมด: 17,072 คน
 • ความหนาแน่น: 5,866.67 คน/ตร.กม. (15,194.6 คน/ตร.ไมล์)
รหัส อปท.: 04700501
เว็บไซต์: www.banpong.go.th
 ส่วนหนึ่งของสารานุกรมประเทศไทย
เทศบาลเมืองบ้านโป่ง เป็นเทศบาลเมืองแห่งหนึ่งในอำเภอบ้านโป่ง จังหวัดราชบุรี อยู่ห่างจากเทศบาลเมืองราชบุรีไปทางทิศเหนือประมาณ 42 กิโลเมตร เป็นเมืองเศรษฐกิจสำคัญของจังหวัดราชบุรี และเป็นศูนย์กลางในการเดินทางระหว่างจังหวัดราชบุรี จังหวัดกาญจนบุรี และจังหวัดนครปฐม เทศบาลเมืองบ้านโป่งมีพื้นที่ครอบคลุมตำบลบ้านโป่งทั้งตำบล
ประวัติ

แต่เดิมเรียกว่าตำบลบ้านโป่ง ต่อมากระทรวงมหาดไทยได้ออกพระราชบัญญัติจัดตั้งตำบลบ้านโป่งขึ้นเป็นสุขาภิบาลบ้านโป่ง เมื่อวันที่ 15 พฤศจิกายน พ.ศ. 2459 เมื่อเปลี่ยนแปลงการปกครองประเทศในปี พ.ศ. 2475 ได้มีการตราพระราชบัญญัติจัดระเบียบเทศบาล พ.ศ. 2476 และได้ประกาศพระราชกฤษฎีกาจัดตั้งสุขาภิบาลบ้านโป่งขึ้นใหม่เป็นเทศบาลเมืองบ้านโป่ง เมื่อวันที่ 10 ธันวาคม พ.ศ. 2478 โดยในเริ่มแรก (สมัยเริ่มการ) กระทรวงมหาดไทยได้แต่งตั้งนายบุญ เชาว์ฉลาด เป็นนายกเทศมนตรี มีขุนดำเนินสวัสดิ์ และนายบุญนาค กลิ่นหอม เป็นมนตรี (เทศมนตรี) เพื่อเข้ามาบริหารงานกิจการของเทศบาลเป็นคณะแรก
ดวงตราสัญลักษณ์ของเทศบาลเป็นรูปพระนารายณ์ทรงเสือ เพราะเมืองบ้านโป่งเป็นที่ตั้งค่ายลูกเสือและเสือป่าในสมัยพระบาทสมเด็จพระมงกุฏเกล้าเจ้าอยู่หัว และทรงฝึกเสือป่าและลูกเสือ ตลอดจนฝึกซ้อมรบในบริเวณเมืองบ้านโป่ง ประกอบกับพระองค์ทรงพระราชสมภพในวันเสาร์ และเทวดาประจำวันเสาร์ คือ พระนารายณ์ทรงเสือเพื่อเป็นการรำลึกในพระมหากรุณาธิคุณ เทศบาลเมืองบ้านโป่งจึงกำหนดดวงตราสัญลักษณ์ขึ้นเป็นรูปพระนารายณ์ทรงเสือ
อาณาเขต

เทศบาลเมืองบ้านโป่ง มีพื้นที่ครอบคลุม 1 ตำบลคือ ตำบลบ้านโป่ง มีพื้นที่รวม 2.91 ตารางกิโลเมตร หรือ 1,819 ไร่
ทิศเหนือ ติดตำบลปากแรตและตำบลท่าผา
ทิศใต้ ติดตำบลสวนกล้วย
ทิศตะวันออก ติดตำบลปากแรต
ทิศตะวันตก ติดแม่น้ำแม่กลอง
ชุมชน

ชุมชนภายในเขตเทศบาลมีจำนวน 32 ชุมชน ประกอบด้วย
ชุมชนหลวงสิทธิ์เทพการ
ชุมชนหลังโรงเรียนรัตนราษฎร์บำรุง
ชุมชนซอยโรงธูป
ชุมชนบ้านไทยสามัคคี
ชุมชนประชาร่วมใจ – บ้านโป่งใหม่
ชุมชนประปาใหม่
ชุมชนศิริทวี
ชุมชนซอยบุญทำดี
ชุมชนค่ายหลวงพัฒนา
ชุมชนสิทธิกิจพัฒนา
ชุมชนไกรฤกษ์
ชุมชนหมู่บ้านลาภอนันต์
ชุมชนหน้าวัดดอนตูม
ชุมชนหมู่บ้าน ซี.เค.1
ชุมชนหมู่บ้าน ซี.เค.2
ชุมชนหลวงเวชสิทธิ์นิรภัย
ชุมชนบุญญลักษณ์
ชุมชนหลังโรงพิมพ์ผดุงศิลป์
ชุมชนมายเฮ้าส์
ชุมชนโรงเรียนดุสิตวิทยา
ชุมชนแยกโคกหม้อ
ชุมชนตลาดบ้านโป่ง (ถนนประชานิยม)
ชุมชนโฆสิตสกุล
ชุมชนวัดดอนตูม
ชุมชนหน้าสถานีรถไฟ
ชุมชนหน้าโรงพยาบาลบ้านโป่ง
ชุมชนตลาดโต้รุ่ง
ชุมชนหมู่บ้านเจริญสุข
ชุมชนถนนทรงพล
ชุมชนหน้าอำเภอ
ชุมชนถนนแสงชูโต
ชุมชน ปตท.
ตำบลทับยา

| ตำบลทับยา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thap Ya
พิกัด: 14°57′41″N 100°20′45″E﻿ / ﻿14.96139°N 100.34583°E﻿ / 14.96139; 100.34583
ประเทศ: ไทย
จังหวัด: สิงห์บุรี
อำเภอ: อินทร์บุรี
พื้นที่[ต้องการอ้างอิง]
 • ทั้งหมด: 24.27 ตร.กม. (9.37 ตร.ไมล์)
ประชากร (2560)
 • ทั้งหมด: 5,988 คน
 • ความหนาแน่น: 246.72 คน/ตร.กม. (639.0 คน/ตร.ไมล์)
รหัสไปรษณีย์ : 16110
รหัสภูมิศาสตร์: 170603
 ส่วนหนึ่งของสารานุกรมประเทศไทย
| เทศบาลตำบลทับยา |
| --- | --- |
เทศบาลตำบล
คำขวัญ: เมืองโบราณ   ย่านการค้า   ปลารสดี   ประเพณีแข่งเรือ
ทต.ทับยาที่ตั้งของเทศบาลตำบลทับยา
พิกัด: 14°57′41″N 100°20′45″E﻿ / ﻿14.96139°N 100.34583°E﻿ / 14.96139; 100.34583
ประเทศ:  ไทย
จังหวัด: สิงห์บุรี
อำเภอ: อินทร์บุรี
พื้นที่
 • ทั้งหมด: 24.27 ตร.กม. (9.37 ตร.ไมล์)
ประชากร (2560)
 • ทั้งหมด: 5,988 คน
 • ความหนาแน่น: 246.72 คน/ตร.กม. (639.0 คน/ตร.ไมล์)
รหัส อปท.: 05170602
ทางหลวง: 
ที่อยู่ สำนักงาน: สำนักงานเทศบาลตำบลทับยา เลขที่ 12 ถนนสิงห์บุรี–ชัยนาท หมู่ที่ 5 ตำบลทับยา อำเภออินทร์บุรี จังหวัดสิงห์บุรี 16110
เว็บไซต์: www.tubya.go.th
 ส่วนหนึ่งของสารานุกรมประเทศไทย
ทับยา เป็นตำบลหนึ่งในอำเภออินทร์บุรี จังหวัดสิงห์บุรี มีพื้นที่ 24.27 ตารางกิโลเมตร มีประชากรในปี พ.ศ. 2560 จำนวน 5,988 คน องค์กรปกครองส่วนท้องถิ่นในพื้นที่ คือ เทศบาลตำบลทับยา ซึ่งครอบคลุมพื้นที่ตำบลทับยาทั้งตำบล
ประวัติ > การตั้งชุมชน

จากหลักฐานทางประวัติศาสตร์ของเมืองอินทร์บุรี สามารถอนุมานได้ว่า พื้นที่ตำบลทับยาอาจจะมีการตั้งรกรากมาตั้งแต่ยุคก่อนประวัติศาสตร์ ทั้งนี้เนื่องจากตั้งอยู่ไม่ไกลจากแหล่งโบราณคดีคูเมืองมากนัก
การตั้งรกรากของชุมชนโบราณน่าจะอิงอยู่กับแม่น้ำ ทั้งนี้เนื่องจากแม่น้ำเปรียบได้ดั่งเส้นเลือดใหญ่ของชุมชน ประชาชนต้องพึ่งพาแม่น้ำในหลายด้าน ไม่ว่าจะเป็นเพื่อการอุปโภคบริโภค เพื่อการเกษตร การคมนาคม และอื่น ๆ ดังนั้น ในพื้นที่แห่งนี้จึงมีประชาชนอาศัยตลอดมา ถึงแม้ในบางช่วงเวลาก็อาจจะถูกกวาดต้อนเป็นเชลยสงครามไปบ้างเนื่องจากเป็นเส้นทางการเดินทัพ เป็นพื้นที่เมืองหน้าด่านในสมัยที่กรุงศรีอยุธยาเป็นราชธานี ที่มาของชื่อ “ทับยา” มีเรื่องเล่าสืบต่อกันมาว่า ดั้งเดิมชื่อ “ทัพหย่า” ซึ่งหมายถึงการหย่าทัพ หรือการเลิกทัพนั่นเอง ก่อนที่จะมีการเพี้ยนเสียงจนกลายเป็นทับยาในที่สุด
ชื่อของทัพหย่า เป็นชื่อเรียกสถานที่ที่อ้างอิงถึงความเป็นมาของสถานที่ที่พม่าหย่าทัพ เป็นเหตุการณ์ในสมัยการเสียกรุงศรีอยุธยาครั้งที่ 2 ในปี พ.ศ. 2310 และเรื่องราววีรกรรมชาวบ้านบางระจัน ทั้งนี้ก็เพราะตำบลทับยามีทำเลที่ตั้งอยู่ไม่ไกลจากบ้านบางระจันนั่นเอง
เหตุการณ์เสียกรุงครั้งที่สองเริ่มขึ้นในปี พ.ศ. 2307 เมื่อพระเจ้ามังระ กษัตริย์พม่า ได้จัดทัพสองทัพ โดยมอบหมายให้มังมหานรธาเป็นแม่ทัพยกมาตีกรุงศรีอยุธยา โดยการเข้าตีเรื่อยมาตามรายทางจากทางใต้ โดยเริ่มต้นที่เมืองทวาย ส่วนอีกทัพมีเนเมียวสีหบดีเป็นแม่ทัพ เดินทัพมาจากทางเหนือ และทั้งสองทัพจะมาบรรจบกันเข้าอยุธยา การล้อมกรุงครั้งนี้ใช้เวลาต่อเนื่องนานถึงสองปี ทัพพม่าอ่อนล้าและขาดแคลนเสบียงและไม่กล้าตั้งทัพใกล้กับกรุงศรีอยุธยา เนื่องจากเกรงอำนาจปืนใหญ่ เนเมียวสีหบดีได้เลือกทำเลตั้งทัพค่อนมาทางเมืองอินทร์บุรี พร้อมกันนั้นก็ได้จัดแต่งกองทหารออกปล้น ฆ่า สะสมเสบียง กระทำทารุณกรรม ชาวบ้านบางระจันได้ชักชวนชาวเมืองอินทร์ เมืองพรหม และเมืองวิเศษไชยชาญ เพื่อต่อสู้ตอบโต้การกระทำอันป่าเถื่อน จนกระทั่งทัพพม่าที่ตั้งอยู่บริเวณตำบลทับยาต้องหย่าทัพ เพื่อไปหาทำเลที่ตั้งใหม่ พื้นที่ตรงนี้จึงถูกเรียกขานจากตำนานเหตุการณ์นั้นว่า “ทัพหย่า” อย่างไรก็ดี สุดท้ายน้ำน้อยย่อมแพ้ไฟ ชาวบ้านบางระจันก็ต้องประสบกับความพ่ายแพ้ในปี พ.ศ. 2309 และคนไทยเสียกรุงศรีอยุธยาในปี พ.ศ. 2310
การเริ่มตั้งชุมชนในพื้นที่ตำบลทับยาน่าจะมีมาโดยต่อเนื่องหลังจากเหตุการณ์การเสียกรุงฯ เมื่อบ้านเมืองสงบจากการศึก ชาวบ้านที่หนีภัยเข้าป่าก็เริ่มต้นกลับมาตั้งรกรากในพื้นที่อันอุดมสมบูรณ์อีกครั้ง และพื้นที่ริมน้ำก็เป็นพื้นที่ที่เหมาะสมที่สุดในการตั้งชุมชน
เมื่อดูจากประวัติศาสตร์ของตำบลทับยา จะพบว่าแม่น้ำเจ้าพระยาจะเป็นเงื่อนไขหลักในการเลือกทำเลที่ตั้งรกราก แม่น้ำมีความจำเป็นอย่างยิ่งสำหรับชุมชนโบราณ แม่น้ำเจ้าพระยากับชาวทับยาก็เช่นเดียวกัน เจ้าพระยาเป็นเส้นทางคมนาคม ชาวบ้านจึงหันหน้าบ้านลงน้ำ วัดซึ่งเป็นศูนย์กลางของชุมชนก็เป็นเช่นเดียวกัน ท่าน้ำของวัดก็คือท่าหน้าวัด การทำนา ในอดีตก็ได้พึ่งพา “บาง” หรือคลองที่ต่อเนื่องกับเจ้าพระยาที่จะนำน้ำกระจายออกสู่ท้องทุ่งในฤดูน้ำหลาก “ลำแม่ลา” เริ่มมีผู้คนตั้งถิ่นฐาน เมื่อบริเวณริมเจ้าพระยาเริ่มหนาแน่น พร้อม ๆ กับชื่อเสียงของปลาแม่ลา ผู้คนพึ่งพิงแม่ลาในทุกด้านเช่นกัน “คลองบรมธาตุ” จุดเปลี่ยนอันสำคัญยิ่งเริ่มต้นที่คลองชลประทานที่เข้ามาสู่ชุมชนในต้นทศวรรษ 2500
ประวัติ > องค์กรปกครองส่วนท้องถิ่น

เดิมทีตำบลทับยาการปกครองเป็นรูปแบบของสภาตำบล และได้ถูกยกฐานะขึ้นเป็นองค์การบริหารส่วนตำบล โดยมีหลักเกณฑ์ในการยกฐานะดังนี้ สภาตำบลใดที่มีรายได้โดยไม่รวมเงินอุดหนุนในงบประมาณที่ล่วงมาติดต่อกันสามปี เฉลี่ยไม่ต่ำกว่าปีละหนึ่งแสนห้าหมื่นบาทถ้วน ให้ยกฐานะเป็นองค์การบริหารส่วนตำบล ตามประกาศราชกิจจานุเบกษา ฉบับประกาศทั่วไป และมีฐานะเป็นราชการบริหารส่วนท้องถิ่น ทั้งเป็นนิติบุคคล ซึ่งกระทรวงมหาดไทย โดยนายเสนาะ เทียนทอง รัฐมนตรีว่าการกระทรวงมหาดไทย ได้ลงนามประกาศจัดตั้งเมื่อวันที่ 16 ธันวาคม พ.ศ. 2539 โดยมีผลสมบูรณ์เมื่อครบกำหนด 60 วัน คือในวันที่ 23 กุมภาพันธ์ พ.ศ. 2540 และองค์การบริหารส่วนตำบลทับยาได้ถูกจัดตั้งเป็นองค์การบริหารส่วนตำบลชั้น 5 และได้เปลี่ยนแปลงเป็นองค์การบริหารส่วนตำบลขนาดเล็ก องค์การบริหารส่วนตำบลทับยาได้กำหนดยุทธศาสตร์ในการพัฒนาท้องถิ่นในด้านคุณภาพชีวิต พัฒนาศักยภาพการผลิต การจัดระบบสาธารณูปโภค การศึกษา ศาสนา และวัฒนธรรม และพัฒนาระบบการให้บริการประชาชนในการดำเนินงานทุกด้านนั้นมาจากความต้องการของประชาชนทั้งสิ้น
ที่ตั้งและอาณาเขต

ตำบลทับยาห่างจากตัวอำเภออินทร์บุรี ประมาณ 6 กิโลเมตร พื้นที่จำนวนทั้งสิ้น 24.27 ตารางกิโลเมตร เป็นพื้นที่ทางการเกษตร 13,684 ไร่ เป็นพื้นที่อยู่อาศัย 1,483 ไร่ รวม 15,167 ไร่ มีอาณาเขตติดต่อกับพื้นที่ข้างเีคียงดังต่อไปนี้
ทิศเหนือ ติดกับตำบลอินทร์บุรีและตำบลห้วยชัน อำเภออินทร์บุรี
ทิศตะวันออก ติดกับแม่น้ำเจ้าพระยา
ทิศใต้ ติดกับตำบลบางกระบือ อำเภอเมืองสิงห์บุรี
ทิศตะวันตก ติดกับตำบลอินทร์บุรี อำเภออินทร์บุรี, ตำบลแม่ลา อำเภอบางระจัน และบ้านโพธิ์งาม อำเภอสรรคบุรี จังหวัดชัยนาท
ประชากร

ตำบลทับยามีจำนวนประชากรชาย 2,997 คน จำนวนประชากรหญิง 3,273 คน จำนวนครัวเรือน 1,811 ครัวเรือน รวมจำนวนประชากรทั้งสิ้น 6,270 คน จำนวนชุมชน 12 ชุมชน ประกอบด้วย
ชุมชนบางพระนอน
ชุมชนบางพระนอน
ชุมชนท้ายเกาะ
ชุมชนวัดใหม่
ชุมชนสวนมะม่วง
ชุมชนทับยา
ชุมชนท้องคุ้ง
ชุมชนวัดสิงห์
ชุมชนคลองใหม่
ชุมชนแหลมทอง
ชุมชนดงทอง
ชุมชนดอนแฝก
การศึกษา

ตำบลทับยามีสถานศึกษาที่เป็นของรัฐ โดยมีโรงเรียนสังกัดสำนักงานเขตพื้นที่การศึกษาสิงห์บุรี ได้แก่ โรงเรียนชุมชนวัดพระนอน โรงเรียนวัดสุธาวาส โรงเรียนวัดยาง และสังกัดองค์การปกครองส่วนท้องถิ่น ได้แก่ ศูนย์บริการเด็กเล็กเทศบาลตำบลทับยา
สาธารณสุข

หน่วยบริการด้านสาธารณสุขในเขตตำบลทับยา ได้แก่ โรงพยาบาลอินทร์บุรี (รพท. ขนาด 300 เตียง, บางส่วนอยู่ในพื้นที่ เทศบาลตำบลอินทร์บุรี) และสถานีอนามัยตำบลทับยา
เศรษฐกิจ

ในเขตตำบลทับยามีโรงงานอุตสาหกรรมและแหล่งพาณิชยกรรมที่สำคัญดังนี้
โรงงานอุตสาหกรรม
โรงสี
ร้านอาหาร
ร้านค้า
ทำไร่นาสวนผสม
ปลูกไม้ผล
ปลูกพืชผัก
ปลูกถั่วแระ (ฤดูแล้ง)
ปลูกข้าวโพด
บ่อตอกเพื่อการเกษตร
ศูนย์ส่งเสริมและผลิตพันธุ์ข้าวชุมชน
แหล่งข้อมูลอื่น

เว็บไซต์เทศบาลตำบลทับยา เก็บถาวร 2019-04-15 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดสิงห์บุรี |
| --- | --- | --- |
| เทศบาลเมือง |  บางระจัน  สิงห์บุรี  |  |
| เทศบาลตำบล |  ถอนสมอ  ทับยา  บางน้ำเชี่ยว  พรหมบุรี  โพสังโฆ  อินทร์บุรี  |  |
| องค์การบริหารส่วนตำบล |  คอทราย  งิ้วราย  จักรสีห์  ชีน้ำร้าย  ต้นโพธิ์  ทองเอน  ท่าข้าม  ท่างาม  น้ำตาล  บางกระบือ  บางมัญ  บางระจัน  บ้านจ่า  บ้านแป้ง  บ้านหม้อ  ประศุก  พระงาม  พักทัน  โพกรวม  โพทะเล  โพธิ์ชัย  โพประจักษ์  โพสังโฆ  ม่วงหมู่  แม่ลา  ไม้ดัด  โรงช้าง  วิหารขาว  สระแจง  หนองกระทุ่ม  ห้วยชัน  หัวไผ่  อินทร์บุรี  |  |
| ด ค กตำบลในจังหวัดสิงห์บุรี |
| --- | --- | --- |
| อำเภอค่ายบางระจัน |  คอทราย  ท่าข้าม  บางระจัน  โพทะเล  โพสังโฆ  หนองกระทุ่ม  |  |
| อำเภอท่าช้าง |  ถอนสมอ  พิกุลทอง  โพประจักษ์  วิหารขาว  |  |
| อำเภอบางระจัน |  เชิงกลัด  บ้านจ่า  พักทัน  โพชนไก่  แม่ลา  ไม้ดัด  สระแจง  สิงห์  |  |
| อำเภอพรหมบุรี |  บางน้ำเชี่ยว  บ้านแป้ง  บ้านหม้อ  พรหมบุรี  พระงาม  โรงช้าง  หัวป่า  |  |
| อำเภอเมืองสิงห์บุรี |  จักรสีห์  ต้นโพธิ์  บางกระบือ  บางพุทรา  บางมัญ  โพกรวม  ม่วงหมู่  หัวไผ่  |  |
| อำเภออินทร์บุรี |  งิ้วราย  ชีน้ำร้าย  ทองเอน  ทับยา  ท่างาม  น้ำตาล  ประศุก  โพธิ์ชัย  ห้วยชัน  อินทร์บุรี  |  |
พิเชต สุนทรพิพิธ

| นายพิเชต สุนทรพิพิธ ม> ป.ช., ม.ว.ม. |
| --- | --- |
เกิด: 8 มกราคม พ.ศ. 2484 (83 ปี)
สัญชาติ: ไทย
อาชีพ: ข้าราชการบำนาญ
มีชื่อเสียงจาก: ผู้ตรวจการแผ่นดินของรัฐสภาคนแรก
คู่สมรส: จิตราภา ภวภูตานนท์ ณ มหาสารคาม
บุตร: 2 คน
บิดามารดา: พระยาสุนทรพิพิธ (เชย สุนทรพิพิธ)
ญาติ: พิชิต สุนทรพิพิธ (พี่ชาย) ชยพร เมืองแมน (พี่สาว)
พิเชต สุนทรพิพิธ (8 มกราคม พ.ศ. 2484 - ) สมาชิกวุฒิสภาไทย ชุดที่ 10 (แบบสรรหา) สมาชิกวุฒิสภาไทย ชุดที่ 11  อดีตผู้ตรวจการแผ่นดินของรัฐสภาคนแรกของประเทศไทย และอดีตรองปลัดสำนักนายกรัฐมนตรี
การศึกษา

พิเชต สุนทรพิพิธ สำเร็จการศึกษาระดับปริญญาตรีเศรษฐศาสตรบัณฑิต จากมหาวิทยาลัยธรรมศาสตร์ และระดับปริญญาโทเศรษฐศาสตรมหาบัณฑิต จากประเทศสหรัฐอเมริกา นอกจากนั้นยังได้ผ่านการศึกษาอบรมหลักสูตรของวิทยาลัยป้องกันราชอาณาจักร ปี พ.ศ. 2534 และประกาศนียบัตรการบริหารโครงการ ประเทศอังกฤษ และหลักสูตรการประเมินผลโครงการ ประเทศเนเธอร์แลนด์
การทำงาน > รับราชการ

พิเชต สุนทรพิพิธ เริ่มรับราชการในตำแหน่งเศรษฐกรตรี สังกัดกองโครงการปฏิบัติ กรมวิเทศสหการ สำนักนายกรัฐมนตรี ต่อมาได้รับแต่งตั้งให้ดำรงตำแหน่งผู้อำนวยการกองวิชาการ กรมวิเทศสหการ เป็นรองอธิบดีกรมวิเทศสหการ และอธิบดีกรมวิเทศสหการ จากนั้นจึงได้รับการแต่งตั้งให้เป็นผู้ตรวจราชการ สำนักนายกรัฐมนตรี และตำแหน่งสุดท้าย คือ รองปลัดสำนักนายกรัฐมนตรี จนลาออกจากราชการในปี พ.ศ. 2543
การทำงาน > ผู้ตรวจการแผ่นดิน

ในปี พ.ศ. 2543 นายพิเชต ได้รับโปรดเกล้าฯ แต่งตั้งให้ดำรงตำแหน่งผู้ตรวจการแผ่นดินของรัฐสภา ซึ่งเป็นผู้ตรวจการแผ่นดินคนแรกของประเทศไทย
การทำงาน > วุฒิสภา

นายพิเชต ได้รับแต่งตั้งเป็นสมาชิกวุฒิสภา แบบสรรหา ในปี พ.ศ. 2551 และในปี พ.ศ. 2554 นายพิเชต สุนทรพิพิธ ได้รับการสรรหาเป็นสมาชิกวุฒิสภาต่อเนื่อง เป็นสมัยที่ 2
ต่อมาในเดือนสิงหาคม พ.ศ. 2555 นายพิเชต ได้รับการเสนอชื่อชิงตำแหน่งประธานวุฒิสภา โดยได้รับคะแนนเสียงสนับสนุน 69 เสียง รองจากนายนิคม ไวยรัชพานิช ที่ได้รับคะแนนสูงสุด 77 เสียง เป็นประธานวุฒิสภา
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เหรียญจักรพรรดิมาลา (ร.จ.พ.)
ตำบลหัวทะเล

| ตำบลหัวทะเล |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Hua Thale
ตำบลหัวทะเลที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลหัวทะเลตำบลหัวทะเล (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลหัวทะเลตำบลหัวทะเล (ประเทศไทย)แสดงแผนที่ประเทศไทย
พิกัด: 14°57′49″N 102°07′33″E﻿ / ﻿14.963705°N 102.125811°E﻿ / 14.963705; 102.125811
ประเทศ: ไทย
จังหวัด: นครราชสีมา
อำเภอ: เมืองนครราชสีมา
พื้นที่
 • ทั้งหมด: 15.59 ตร.กม. (6.02 ตร.ไมล์)
ประชากร (2564)
 • ทั้งหมด: 27,729 คน
 • ความหนาแน่น: 1,778.64 คน/ตร.กม. (4,606.7 คน/ตร.ไมล์)
รหัสไปรษณีย์ : 30000
รหัสภูมิศาสตร์: 300111
 ส่วนหนึ่งของสารานุกรมประเทศไทย
| เทศบาลตำบลหัวทะเล |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: เมืองนครราชสีมา
การปกครอง
 • นายกเทศมนตรี: เอกภพ โตมรศักดิ์
รหัส อปท.: 05300104
ที่อยู่ สำนักงาน: 1555 ตำบลหัวทะเล อำเภอเมืองนครราชสีมา จังหวัดนครราชสีมา 30000
 ส่วนหนึ่งของสารานุกรมประเทศไทย
ตำบลหัวทะเล เป็นตำบลแห่งหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความดูแลของ เทศบาลตำบลหัวทะเล